Manifestantes protestan polo dereito á saúde en Paquistán.
O **dereito á saúde** é o dereito económico, social e cultural a un nivel de saúde mínimo universal que todos os individuos deben ter. O concepto do dereito á saúde enumerouse en acordos internacionais que inclúen a Declaración Universal dos Dereitos Humanos, o Pacto Internacional de Dereitos Económicos, Sociais e Culturais e a Convención Internacional sobre os Dereitos das Persoas con Discapacidade. Hai un debate sobre a interpretación e aplicación do dereito á saúde debido a consideracións sobre como se define a saúde, que dereitos mínimos están incluídos nun dereito á saúde e que institucións son as responsables de garantir o dereito á saúde.

Países como o Brasil e Portugal na súa constitución recoñecen o dereito á saúde.

Dereito humano á asistencia sanitaria
-------------------------------------

 A saúde é un dereito humano (inglés: '**Healthcare is a human right'** )
Unha forma alternativa de conceptualizar superficialmente o dereito á saúde é "o dereito humano á asistencia sanitaria". Notablemente, isto cobre os dereitos do paciente e do provedor na prestación de servizos de saúde. Os dereitos do paciente na prestación de asistencia sanitaria inclúen: o dereito á privacidade, información, vida e atención de calidade, así como a liberdade de discriminación, tortura e tratos crueis, inhumanos ou degradantes.

Os dereitos do provedor inclúen: o dereito aos estándares de calidade das condicións de traballo, o dereito a asociarse libremente e o dereito a negarse a realizar un procedemento baseado na súa moral. Nos Estados Unidos, hai moitos debates sobre a "concienciación do provedor", que conserva o dereito dos provedores a absterse de realizar procedementos que non se corresponden co seu código moral, como o aborto.

Notas
-----

1. ↑  "The Right to Health" (PDF). Consultado o 1-5-2021.
2. ↑  "Right to health". Consultado o 1-5-2021.
3. ↑  "The right to health". *The Lancet* (10164): 2516. decembro de 2018. ISSN 0140-6736. doi:10.1016/s0140-6736(18)33141-6. Consultado o 2021-05-02.
4. ↑  "Direito à saúde - SUS: O que são?". Consultado o 2021-05-02.
5. ↑  Nunes, Alexandre Morais; Raposeiro, Rosa (2019-12-31). "Direito à saúde em Portugal: enquadramento constitucional e o desenvolvimento do Serviço Nacional de Saúde". *Revista do Direito Público* (en portugués) (3): 35–48. ISSN 1980-511X. doi:10.5433/1980-511X.2019v14n3p35. Consultado o 2021-05-02.
6. 1 2  "Advancing Human Rights in Patient Care: Practitioner Guides" (en inglés). Arquivado dende o orixinal o 22-6-2013. Consultado o 2021-05-02.
7. ↑  "Health and human rights: a resource guide". Arquivado dende o orixinal o 20-01-2012. Consultado o 1-5-2021.
8. ↑  "The rule aims to protect health providers' right of conscience". Arquivado dende o orixinal o 14-6-2013. Consultado o 2021-05-02.
9. ↑  Collett, Teresa Stanton (2004-06-30). "Protecting the Healthcare Provider's Right of Conscience". *Dignity* (en inglés): 1, 5. ISSN 2372-1960. Arquivado dende o orixinal o 12-9-2015. Consultado o 2021-05-02.

Véxase tamén
------------

### Outros artigos

* Atención sanitaria primaria
* Saúde universal

|  |  |
| --- | --- |
| Control de autoridades | 
* Wd: Q2919435
* BNF: 11967213p
* JSTOR: right-to-health
* MAG: 2780893092

 |

|  |  |
| --- | --- |
| Identificadores | 
* MeSH: D000080564
* MeSH: I01.880.604.473.688

 |